Source: https://www.riigiteataja.ee/akt/976077
Timestamp: 2020-05-28 12:38:44+00:00

Document:
Määrus kehtestatakse «Tsiviilkohtumenetluse seadustiku» § 336 lõike 3, § 482 lõike 4 ja § 484 lõike 3, «Äriseadustiku» § 67 lõike 4 punktide 1 ja 4, § 541 lõigete 2–4, «Erakonnaseaduse» § 81 lõike 3, «Mittetulundusühingute seaduse» § 76 ja § 111 lõike 2, «Kinnistusraamatuseaduse» § 1 lõike 3 punkti 1, ja «Abieluvararegistri seaduse» § 1 lõike 21 alusel.
(1) Määrusega kehtestatakse kohtule dokumentide elektroonilise esitamise üldised nõuded.
1) paberil ja elektrooniliselt esitatav maksekäsu avaldus ning vastuväide;
2) kandeavaldus ja selle lisadokumendid, kui need esitatakse elektrooniliselt;
3) paberil ja elektrooniliselt esitatav majandusaasta aruanne ja selle lisadokumendid;
(1) Dokument esitatakse kohtule elektrooniliselt kas:
2) selleks määratud veebilehe kaudu.
(2) Kui käesoleva määruse kohaselt tuleb dokument esitada veebilehe kaudu, on keelatud seda esitada e-posti teel.
NÕUDED PABERDOKUMENDILE
§ 3. Majandusaasta paberaruanne
(1) Majandusaasta paberaruanne ja lisadokumendid esitatakse trükitud kujul (arvuti või trükimasinaga), ühepoolsetel, kokku köitmata ning nummerdatud lehtedel.
(2) Aruande iga leht peab olema allkirjastatud vähemalt ühe esitaja või audiitori poolt. Kõik juhtorganite liikmed kirjutavad alla majandusaasta aruande viimasele lehele.
(3) Aruande 1. leht on tiitelleht, millel näidatakse ära:
4) postisihtnumber ja aadress (maja ja korteri number, tänava või talu nimi, asula, kohaliku omavalitsuse üksuse ja maakonna nimi);
6) põhitegevusala.
(4) Aruande tiitellehe näidisvorm tehakse kättesaadavaks Registrite ja Infosüsteemide Keskuse veebilehel http://www.eer.ee.
(1) Maksekäsu kiirmenetluse avaldus esitatakse kohtule paberil määruse lisas 1 kehtestatud vormil.
(2) Vastuväide makseettepanekule esitatakse kohtule paberil määruse lisas 2 kehtestatud vormil.
DOKUMENDI ESITAMINE E-POSTI TEEL
(2) Samal veebilehel tehakse teatavaks piirang e-kirja mahule. Mahtu ületav e-kiri tuleb kohtule saatmiseks jagada väiksemamahulisteks e-kirjadeks.
(1) e-posti teel esitatud menetlusdokument:
2) peab olema loetav kas Adobe Readeri või Microsoft Wordi tarkvara abil;
3) tuleb esitada formaadis txt (Text), rtf (Rich Text Format) või pdf (Portable Document Format);
(2) Tõendamise huvides ja vastava taotluse esitamisel võib kohus vastu võtta ka muus formaadis koostatud ning muu tarkvaraga digitaalallkirjastatud dokumente. Sellisel juhul pöördub kohus vajaliku tarkvara paigaldamiseks (installeerimiseks) Registrite ja Infosüsteemide Keskusse. Tarkvara paigalduskulusid ja litsentsitasusid võib kohus lugeda asja läbivaatamiskuludeks.
e-kirjaga kohtule dokumendi esitamisel tuleb järgmistel juhtudel kasutada käesoleva määruse lisadena kehtestatud vorme:
1) maksekäsu kiirmenetluse avaldus – lisa 1;
2) maksekäsu kiirmenetluse avaldus lapse elatisnõudes – lisa 2;
13) nõusolek kinnistusraamatusse või laevakinnistusraamatusse kande tegemiseks – lisa 13;
DOKUMENDI ESITAMINE VEEBILEHE KAUDU
(1) Registrite ja Infosüsteemide Keskuse veebilehe http://www.eer.ee kaudu esitatakse kohtule:
1) äriregistri ning mittetulundusühingute ja sihtasutuste registrite kandeavaldus ning selle lisadokumendid – digitaalallkirjastatult, arvestades § 11 lõikes 4 toodud erandit;
2) majandusaasta aruanne ja selle lisadokumendid – digitaalallkirjastatult või esitaja tuvastamisega internetipangas;
3) erakonna liikmete nimekiri – digitaalallkirjastatult või esitaja tuvastamisega internetipangas;
4) füüsilisest isikust ettevõtja ning juriidilise isiku sidevahendite andmed – digitaalallkirjastatult või esitaja tuvastamisega internetipangas;
(2) Dokumentide ja andmete digitaalallkirjastamiseks kasutatakse Registrite ja Infosüsteemide Keskuse poolt kättesaadavaks tehtud tarkvara.
(1) Registrite ja Infosüsteemide Keskuse veebilehel täidetakse kandeavalduse andmed, samuti muud vajalikud avaldaja ja menetluse andmed.
(2) Vajadusel salvestatakse avalduse juurde manused (avaldusele lisatud dokumendid). Manus peab vastama § 6 lõikes 1 dokumendi kohta esitatud nõuetele.
(3) Registri infosüsteem ei võimalda esitada kandeavaldust ettevõtja, filiaali, mittetulundusühingu või sihtasutuse kohta, mida ei ole registrisse kantud.
(4) Kui ettevõtjat, filiaali, mittetulundusühingut või sihtasutust, kelle kohta kandeavaldus esitatakse, ei ole registris, tuleb seadusega ettenähtud andmeid sisaldav vabas vormis kandeavaldus ja lisadokumendid esitada kohtule mitte veebilehe kaudu, vaid e-postiga käesoleva määruse 3. peatüki alusel.
§ 12. Majandusaasta elektrooniline aruanne
(1) Juurdepääs majandusaasta aruande ja lisadokumentide elektrooniliseks esitamiseks võimaldatakse veebilehel juhatuse liikmele, täisosanikule, likvideerijale või pankrotihaldurile, kes on sellisena registrisse kantud.
(2) Esitaja täidab etteantud vormid äriühingu või sihtasutuse üldandmete ja osanike nimekirja andmete osas ning lisab manusena majandusaasta aruande ja lisadokumendid ühe failina, mis vastab käesoleva määruse § 6 lõikes 1 dokumendi kohta esitatud nõuetele.
(3) Pärast veebilehel äriühingu või sihtasutuse registrikoodi sisestamist kuvatakse esitajale üldandmed ja osanike nimekirja andmed, mida ta vastavalt vajadusele muudab või täiendab.
(1) Erakonna liikmete nimekirja esitab kohtule erakonna juhatuse liige, likvideerija või pankrotihaldur, kes on sellisena kantud mittetulundusühingute ja sihtasutuste registrisse.
(2) Pärast esitaja isiku tuvastamist pakub infosüsteem talle valikut mittetulundusühingute ja sihtasutuste registrisse kantud erakondadest.
(3) Pärast erakonna valimist sisestab esitaja aja, mis seisuga nimekiri on koostatud, või nõustub infosüsteemis vaikimisi etteantud ajaga.
(4) Pärast nimekirja seisu sisestamist või vaikimisi etteantud ajaga nõustumist salvestab esitaja infosüsteemi erakonna liikmete nimekirja sisaldava faili.
(5) Pärast nimekirja salvestamist kuvab infosüsteem kontrollimiseks andmed registripiirkonna, erakonna nime, nimekirja seisu ja lisatud faili olemasolu kohta.
§ 14. Tehnilised nõuded erakonna liikmete nimekirjale
(1) Erakonna liikmete nimekiri koostatakse Exceli tabeli formaadis ühel tabelilehel vastavalt määruse lisale 15, mida esitaja saab oma arvutisse laadida Registrite ja Infosüsteemide Keskuse veebilehelt.
(2) Tabeli neli esimest rida moodustavad tabeli päise, mis sisaldab erakonna nime, nimekirja seisu, liikmete koguarvu ning veergude pealkirju.
(3) Erakonna liikmete andmed sisestatakse alates tabeli viiendast reast.
(4) Erakonna liikme kohta täidetava rea 1. veergu märgitakse tema eesnimi või -nimed, 2. veergu perekonnanimi, 3. veergu isikukood, 4. veergu erakonna liikmeks astumise aeg.
(5) Erakonna liikmeks astumise aeg ning päises olev nimekirja seis märgitakse 8-kohalise numbrina, kus kaks esimest numbrit näitavad päeva, kaks järgmist kuud ning neli viimast aastat. Päev, kuu ja aasta on üksteisest eraldatud punktiga, tühikuid ei jäeta. Näiteks 2006. aasta 9. juuni esitatakse kujul: 09.06.2006.
(6) Liikme andmetega täidetavate ridade vahele ei jäeta tühje ega varjatud ridu.
(7) Nimekiri ei või sisaldada lõigetes 4 ja 5 nimetamata andmeid.
§ 15. Asutamisel oleva erakonna nimekirja esitamise erisus
(1) Asutatava, sealhulgas erakonna jagunemise või erakondade ühinemise käigus asutatava erakonna liikmete nimekirja esitamisel sisestab esitaja asutatava erakonna nime, seejärel valib kohtu, kuhu erakonna registrisse kandmise avaldus esitatakse. Juhatuse liikme staatuse kontrolli ei toimu.
(2) Asutatava erakonna liikmete nimekirja esitamiseks tehakse Registrite ja Infosüsteemide Keskuse veebilehel kättesaadavaks eraldi ligipääs (link).
(1) Erakonna liikmete nimekirja esmast kontrolli teeb selleks määratud kohtuametnik kohe nimekirja esitamise järel.
(2) Esmase kontrolli käigus kontrollitakse vormilistest nõuetest kinnipidamist.
(3) Esmase kontrolli käigus avastatud puudustest teatatakse erakonnale kirjalikult. Kui erakond on «Äriseadustiku» § 63 alusel teatanud oma elektronposti aadressi või faksi numbri, saadetakse teade avastatud puuduste kohta vastavale aadressile või faksinumbrile.
(1) Erakonna liikmete nimekirja täiendamine ning vajadusel täiendav kontrollimine toimub üldises korras kohtu registriosakonnas kehtestatud tööjaotuse kohaselt.
(2) «Erakonnaseaduse» § 81 lõigetes 4 ja 5 nimetatud teate saamisel sisestatakse vastava isiku juurde märge erakonnast väljaastumise või väljaarvamise kohta. Märkes näidatakse ära vastava teate kohtus vastuvõtmise kuupäev.
RISTKASUTUSE KORRAS VAHETATAVAD ANDMED
(4) Äriühingute ühinemisel ei pea kohtule esitama «Äriseadustiku» § 400 lõike 1 punktis 10 ettenähtud kinnitust.
Justiitsministri 4. mai 2004. a määrus nr 36 «Nõuded kohtu registriosakonnale esitatavatele andmetele» (RTL 2004, 61, 1019; 2005, 46, 634) tunnistatakse kehtetuks.
kantsleri ülesannetes Priit KAMA
Märkus. Lisad on avaldatud elektroonilises Riigi Teatajas. (Alus: «Riigi Teataja seaduse» § 4 lõige 2 ja riigisekretäri 10.01.2006. a resolutsioon nr 17-1/0600058.)

References: § 336
 § 482
 § 484
 § 67
 § 541
 § 81
 § 76
 § 111
 § 1
 § 1

§ 3
 kohus 
 kohus 
 kohus 
 § 11
 § 6

§ 12
 § 6

§ 14

§ 15
 § 63
 § 81
 § 400
 § 4